
ANNUENTE SUMMO NUMINE, 


EX AUCTORITATE REVERENDI ADMODUM VIRũI, 


D. GEORGII BAIRD, Ss. T. P. 


ACADEMLE EDINBURGEN.Z® PRAFECTI; 


| NECNON | 
Ampliſſimi SENATUS ACADEMICI Conſenſu; et 


Nobilifime FACULTATIS MEDICE Decreto; 


PRO 


GRADU DOCTORIS, 


SUMMISQUE IN MEDICINA HONORIBUS AC PRIVILEGIIS 
RITE ET LEGITIME CONSEQUENDIS ; 


- ERVUDITORUM EXAMINI SUBJICIT 


CORNELIUS DALE F. 
HIBERNUS: 


Ad diem 24.:Junu, hora locoque ſolitis. 


Teryogcirs our, ors &x oidars Thy 1migey 019: rb wee) i no Tus 28 
"AvJewrov te Marru. Cap. XXV. ver. 13. 
Ut jugulent homines, ſurgunt de nocte latrones: 


Ut teipſum ſerves, non expergiſceris? atqui 
Si noles ſanus, curres hydropicus. 


Miſta ſenum ac juvenum denſantur funera: nullum 
Steva caput Pxosk RINA fugit. Hor. 


ECUmnA_AC—_—_ —————————— g 
| EDINBURGI: 
EXCUDEBANT ADAMUS NEILL ET SOCII., 


— 


M DCCC, 


DE DIC AT IO. 


ä —— FT ICT ETTCUTIER 


QUISQUIS, 


Vite integritate, manibus puris, ani- 1 

mo ſincero, menteque benignaà, 
ſpectatiſſimus vivit, et ſemper de 
amicis optimè mereri geſtiens, an- 
guſtiis, difficultatibusque irretitos, 
cane pejus et angue, eos deſerere fu- 
git; Hvic, Tentamen hocce Medi- 
cum, qualecunque ſit opuſculum, 
ſtudiorum | meorum primitias, exi- 
guumque teſtimonium quantopere 


ejus amore teneor, 


SACRUM ESSE PLACET. 


SALVE, 


vi > DADICATIO. 


. 
| 
+ 


SALVE, 

Vis exrecie, 3 humani inmen 5 
decus:— Sive glacialis, five temperata, five plaga 
ſolis iniqui vocabit, me tibi amiciſſimum atque 
devinctiſſimum eſſe, memoriamque tui gratiſſi- 
n. 


bam moatibus umbre 


Luſtrabunt con ve 


pectore his non elapſuram, credas. Quicunque 
orbis terrarum angulus te accipit, aut quicunque 
de gente. originem ducis, nil moror : benjgnitatis, 
lideralitatisque tu, et in hoc, et in ſieculo futuro, 
præmia debita conſequaris. Serus in cealam re- 
dens, populisque te jam beatis diutiſſimè inter- 

ſis. 


x 


VALE, et verſiculis ſequentibus, quamvis incon- 


ditis, quæſo, te inſuper ſalutatum eſſe ſinas. 


SALVE. 


DEDICAT IO. Vil 


— 
* 


SALVE bis decies, Nn vir inclyte, Salve, 
Gloria magna tui generis, dignare ſalutem, 
Carmine agreſti quamvis, nunc non temnere noſtram | 

Quor leges veterum, quot ſpes, quot ſemina rerum; 
Quot ſpecies generum, quot res, quot nomina regum. 
Quot mala, quot ſage, quot ſunt et in there plagz ; 
Quot muſcæ, quot cycni, quot ſunt prata Cayſtri. 
Quot cali ſtellz, quot ſunt et in orbe puellæ; 8 
Quot certamina Trojz, et quot ſpectacula Romæ. | 
Quot piſces, quot aves, quot ſunt et in æquore naves, 
Quot vada, quot flores, quot ſunt et in hiſce colores. , 
Quot rami nervorum, et quot ſunt ſtamina florum ; 
Quot porci, quot equi, quot ludunt montibus hcedi. 
Quot vivunt fures, quot ſunt per gramina mures ; 
Quot Copr laudes, quot celant PROTEA fraudes. 


Quot ſunt virtutes,—tantas tibi mitto ſalutes. 


Julii; anno ex illibatæ V- 


EpiINx ZUR dabam, XI Calend. ; 
GIN1s partu M,DCCC. 


C. DALY. 

1 
| 
1 
5 
3 
1 
> 
ö 
77 
; | 
| 
: 


Quin etiam ſubito vi morbi ſape coatur 
Ante oculos aliguis noftros, ut fulminis itu 
Concidit, et ſpumas agit, ingemit, et tremit artuz, 
Defepit, extentat ner von, tarquetur, anhelat : 
Inconſtanter et in jactando membra fatigat. 
| g ike Lvucaer. 

l rem aliquam ex integro 
tractatam, edque rubigine ævi, denfaque-cali- 
gine ſubmerſam, reſuſeitare, atque in lucem 


tractare molitur, aut rem olim male 


proferre conatur, quaſi dux regit examen; et 
ſummo nimirum gaudio afficitur, dum novum 
opus in animo verſat, unde decus atque glo- 
riam etiam apud poſteros meritd quidem 
ſperat. Sed mea ſpes, propoſitumque, nil tale 
ſpectant; quoniam pauca tantum de morbo 
dicturus ſum, quem plurimi, præſertim in hae 

3 Academia, 


n 

Academia, pro doctoris gradu ante me tracta- 
runt, meliùs, clarinsque fortaſſe, quam nunc 
ego de me promittere poſſum. Attamen, ve- 
teri atque laudabili hujuſce loci conſuetudini 
morem gerere cuplens, quæcunque, potiſſi- 
mum ex aliorum, aut mea ipfius experientia, 
colligere potui, quam breviſſime de Epilepfia 
tradere ſuſcipio. Sed priuſquam initium fa- 
ciam, obtrectatoribus aliquatenus obviam ire 
volo, quoniam huic hominum generi, diſſer- 
tationem hanc obnoxiam fore, haudquaquam 
me latet. Dicent fortaſſè quod olim cele- 
berrimus poëta, me monitum multùmque 
monendum eſſe oportere, ut privatas quæram 
opes, et tangere vitem quæcunque ſemel Pa- 
latinus recepit AeoLLo; ne inſtar sor 
corniculæ, furtivis nudatus coloribus, moveam 
riſum. Iſtos quidem flocci pendo, iisque bre- 
viter reſpondeo, multd facilius eſſe, ſcriptorem 
dentibus atris laceſſere, quam bonam atque 
puram diſſertationem ſcribere ; meque, (ut 
vineta cædam mea), ficut ingenuum decet, nil 


ſurripere cupientem, contra ipſorum malig- 


T8; 
. 

norum, aliorumque forte morem, omnes auc- 
tores citaturum, quorum obſervationibus at- 
que experientia fultus, theſin hanc typis e- 
vulgare paro. Neque me confeſſionis hujuſce 
pudet, quùm multorum atque peritorum qui- 
dem, ſi opus ſit, exempla proferre poſſem, 
quos nunquam puduit in difficultatibus ſuis 
a peritioribus auxilium petere, eorumque ob- 
ſervationibus partim fretos, opiniones ſuas 
confirmare, atque in publicum edere, quoniam 
unius verò cura quantumvis maxima vix un- 
quam ſufficit, vel ad unum morbum deſcri- 
bendum; quò magis miranda, vel potiùs mi- 
ſeranda eſt, nonnullorum arrogantia, qui pro- 
pria experientia atque obſervatione, diſſerta- 
tionem ſeſe ſeribere aſſerunt. Nonnulli, et non 
immeritò forfan, dicent inconcinna, incompta- 
que eſſe verba mea, et vix ad ordinem, qui 
placet grammaticis, redigenda. Ad hc tan- 
tum reſpondeo, verba, quæcunque fint, reverà 
(niſi quæ in ipſis auctorum citatorum verbis 
traduntur) eſſe mea, neque aliunde petita, 

neque pretio empta ; meque lectoris benigni 


veniam 


„„ 
e * - 

veniam rogare, quoniam a mendis eſſe immu- 
nia promittere non. audeo.—Nunc ad propoſi- 
tum per gam. 


f f 1 


97 . * * 

74 


Qui hoc morbo corripiuntur, in terram re- 
pente concidunt, omni ſenſu privati, dum in- 
terim omnes muſculi convelluntur, et ſub 


finem paroxyſmi, alto quaſi ſopore obruuntur. 


DE MORBI NOMINE. 


EellzErsla ar T8 , derivari VO- 
lunt auctores. Sicut enim olim reum lictores 
improviſo comprehenderunt, fic morbus hic. 
dirus atque terribilis, miſeros, cœtera valentes, 
humi ſubitò proſternit. liga 12009 apud Hip- 
POCRATEM invenimus *. Nomen hoc indi- 
tum fuit, vel qudd veteres a Diis immiſſum 
eſſe crediderunt, vel quod omnia magna facra 


ſeu 


De Morbo Sacro, cap. I, tom. x. p. 475. 

ſeu divina appellarunt. Locutionis hujuſce 
multa quidem occurrunt exempla: apud VIR- 
GILIUM, “ auri /acra fames,” et apud Houx- 
RUM, ** tic da dar, et © eg XU. CELSUS, 
morbum majorem appellat *, quod nomen 
hodie etiam manet, præcipuè apud noſtrates, 
qui dicunt, an urotight vore. Sacri ſcrip- 
tores +, epilepticos renal ous, quaſi luna 
percuſſos, nominavere. : 
Accurate notante Boyrono, æger quidam, 
nomine Low, in Noſocomio Mercerienſi, Du- 
blinii, horam circiter qua plenilunium erat, 
inſultu epileptico ſæpius corripi ſolebat, cujus 
ipſe, dum in eodem Noſocomio medicinæ 
ſtudio operam dedi, teſtis extiti. Ignoſcat 
mihi lector, fi ſupradictis addam, epilepſiam, 
morbum comitialem etiam appellari ; vel 
quòd oracipus! in Comitiis apud Romanos 
eo morbo homines vexabantur, vel quod 
Comitia in aliud tempus differebantur, fi ali- 


quis 


* Lib. iii. cap. 23. p. 172. 


+ MATTH. cap. iv. ver. 24. 

quis eorum qui aderant, morbo correptus, - 


ſubitò concideret. 


HISTORIA MORBI. 


Var1a, miraque ſymptomata, quæ parox- 
yſmi tempore obſervantur, jam enumerare 
conabor. ets eh 

Ager ſubitd humi proſternitur, ſenſibus 
internis atque externis penitus amiſſis, dum 
interim muſculi totius ferè corporis violen- 
tiſſimè convelluntur. 

In peſſimo, atque periculoſiſſimo morbi 


genere, nulla ſigna præmonitoria apparent, 


ſed ægri improviſd concidunt. At hæc ferè 


ſigna paroxyſmum ſemper præcedere ſolent. 
Caput primò vertigine non admodum magna 
corripitur, ſcintilleque ante oculos volitare 
videntur; color purpureus, aut niger, aut 
iriden & æmulans, apparere etiam videtur; 


ſoni 


» Axkræus, de Cauſis et Signis Morb. acut. 
lib. i. cap. 5. p. I. 

ſoni inſoliti nonnullorum aures percutere vi- 
dentur, dum alii malo quodam odore, aut 
ſapore oris ingrato, ſeipſos affici exiſtimant. 

Cel. SwizTENUs “ ſcribit ſeſe quoſdam vi- 
diſſe, qui primò ſcintillam parvam, quæ mox 
radium ſolarem. imitari viſa eſt, obſervare ſo- 
lebant. Omnia quibuſdam videntur quaſi ne- 
bula involuta, et caligine hacce ſubitò aucta, 
concidunt. ARETZus F hoc ſignum vocat 
eine gavracinn, Hic quidem pretermittere 
non poſſum, quod ipſe ſæpe ex epilepticis 
audivi; fœminam nempe ingenti corpore, 
truci vultu, rufisque capillis, ad eos accedere 
viſam eſſe, colaphumque gravem, aut plagam 
acerrimam, vel genæ, vel tergo impingere,— - 
hec, finito paroxyſmo, in memoriam revo- 
cant ægri, omnium obliti, que ipſo paroxyſ- 
mi tempore evenerunt. 

Quùm inſultu jam corripiantur, muſculus 
occipito-frontalis interdum convellitur ; ſtant 
come ; ſupercilia commoventur, deprimuntur, 

atque 


®* SWIETENUS apud BoERHAav. vol. x. p. 336. 


+ ARET&us, de Cauſis et Signis Morb. acut. 
lib. 1. p. 2, 


e Pre * 
CO 

atque contrahuntur; oculi fixi, truces atque 


prominentes videntur; palpebræ convelluntur, 


et plerumque clauduntur; tunicæ albugineæ 
tamen earum inter margines frequenter ap- 
parent *; labia nunc contrahuntur, nunc 
producuntur, ita ut reſtrum æmulari videan- 


tur; os utrinque ad aures uſque, fere retra- 


hitur; maxilla inferior a ſuperiore violentiſſi- 
mè diſtrahitur; lingua tumida exſeritur, et, 
ni cura maturè adhibeatur, dentibus graviſſi- 
me vulneratur, et ſæpe etiam laceratur; tum 


ſpuma, horrendum! cum ſanguine miſta ore 


ejicitur; caput miris modis rotatur, riget 
collum, et nune ad pectus, nunc retrò conver- 
titur T; brachia, manus, atque digiti omni 
modo agitantur; pollex palmam verſus forti- 
ter curvatur, quod paroxyſmum violentum 
plerumque deſignat. 

Ructus, borborygmi, vomitiones, feces, et 


urina inſcie redditæ, partes corporis inter- 


54 | | WP 


* SWIETENUS apud BoERHAAV. vol. x. p. 336. 
+ ARET&Us, de Cauſ. et Sig. Morb. acut. lib. i. 
cap. 5. p. 2. e | 

nas etiam convelli oſtendunt. In principio &, 
pulſus parvus et frequens eſt; ſub finem autem 
paroxyſmi, plenior, ſed tardior atque langui- 


dior fit. Reſpiratio quoque turbata, atque 


laborioſa eſt; muſeuli, quorum ope vox emit- 


titur, initio maximè afficiuntur; nam epilep- 
tici fers omnes magno cum gemitu conci- 
dunt. 

Venæ frontales atque jugulares præcipuè, 
ſanguine ſæpe turgeſcere conſpiciuntur, quia 
ob reſpirationem impeditam, in vaſa pulmo- 
nalia ſanguis tranſire non poteſt ; facies igitur 


livida, aut fere nigra fit, ſicut in iis qui ſtran- 


gulantur; quod his verbis AxzT@vs apts de- 


ſignat F : © Malz rubent quidem, in augmen- 
„to autem mali, et faciei livor accidit, cervi- 
eis vaſa diſtenduntur, vox ut in ſtrangulatu 
« aufertur,”” &c. Stertor morbum comitatur; 
ſpuma non niſi ſub finem paroxyſmi oritur, 
ficut ex AvRELIANo colligi poteſt Tf: Ante 

B «© demiſſionem, 


* ARET. de Cauſ. et Sig. Morb. acut. lib. i. c. v. p. 2. 
+ Ibidem. 


+ Morb. Chronicor. lib, i. cap. 5. p- 293- 

* demiſſionem, fieri per os, atque per nares, 
« ſpumarum fluorem.” Poſt ſpumam atque 
ſtrangulationem quandam, muſculi minds 
convelluntur, reſpiratio fit liberior, cum ſter- 
tore tamen altoque ſomno ; et fic tandem fini- 
tur paroxyſmus. Varia exempla epilepſiz 
mirificæ apud Scuencx1um * invenientur. 


bk EFFECTIBUS. 


Ex ſymptomatis ſupra memoratis conſtat, 
cerebrum ejusque vaſa maxime lædi atque 
agitari, ide6que memoriz defectum, fatuita- 
tem, paralyſin, atque apoplexiam, ſzpius ſe- 
qui. Hæc enumerat cel. Boxrnaavius ; 
de quibus hoc modo loquitur ARE TUS : 
Ingenii et ſenſuum tarditatem, auditũs gra- 


« vitatem, 


* Lib. i. p. 103, et ſeq. 

+ BoERHAAV. g 1077. SWIETEN. Comment. vol. x. 
p. 389. VAN | 

t De Cauſ. et Sign. Morb. diutur. lib. i. cap. 4, 
p- 29. * 

« vitatem, tinnitus et bombos aurium, linguæ 
titubationem, ratiocinii perturbationem, 
denique fatuitatem.” Muſculis paroxyſ- 
mi tempore diſtortis, et violenter agitatis, ner- 
vi igitur qui eos intercurrunt ſzpe lædun- 
tur, unde oriuntur affectiones nervoſ#, con- 
tractiones, atque deformitates corporis va- 
riæ, quæ ad miſerorum mortem uſque per- 
manent. Inflammatio, et fi paroxſymus diu 
permaneat, aut ſæpius recurrat, gangræna, 
| ſzpe oriuntur; quia, dum muſculi vehemen- 
ter convelluntur, vaſa ſanguifera aded com- 
primuntur, ut iter ſolitum ſanguis perficere 
non poſſit *. | | 

Quibus autem violentia morbi vita eripitur, 
eorum corpora poſt mortem, præſertim fi 
tempore paroxyſmi tetano univerſali corri- 
piantur, nigrum vel lividum induunt colorem, 
præcipuè facies, palpebræ, atque labia; quo- 
niam ſanguis, ut ſuprà dictum eſt, qui muſcu- 
los percurrere non poteſt, in vaſa cutanea, 


indeque 


by SWIETENUS apud BoERHAAV. vol. x. p. 393. 

indeque in telam celluloſam, effunditur #, 
Atque hoc quidem ipſe (ni fallor) exemplo 
illuſtrare atque confirmare poſſum ; etenim 


memini ex parentibus (qui, ut multis inno- 


teſcit, veri amantiſſimi extitère) me ſæpe 


audiſſe, fratrem ante me ſuſceptum, ſed nun- 
quam mihi viſum, quoniam eum abſtulit mors 
immatura, notam manis humane firmiter 
impreſſam poſt obitum in dorſo habuifle, quæ 
res multos, nimirum cauſe ignaros, ſumma 
admiratione affecit. Sed hæc, ut opinor, 
vera extitit cauſa: Puer admodum convul- 
ſus, ipſius manu ſub mortem dorſo impoſita, 
effufionem ſupradictam penitis impedivit, 
quoniam ſanguis in partem preſſam tranſire 
non poſſet; hoc porrò confirmatur a colore 
naturali partis preſſæ, dum ſpatia circum, in- 
terque digitos, nigrum, aut lividum colorem 
induebant. 

Borborygmi, ut antea dictum, partes cor- 


poris interiores etiam convelli oſtendunt, unde 
nimirùm ventriculus ad vomitiones excitatur ; 


diaphragmate, 
* SWIET. apud BOERHAAV. vol. x. p. 393. | 

diaphragmate, muſculisque abdominalibus, 
violenter convulſis, hepar igitur et veſicula 
fellis concutiuntur, unde. bilis ore admodum 
copioſè ejicitur. Idem fit de ſucco pancrea- 
tico. 


Luympha, cum muco craſſo mixta, ore nari- 


busque manat; et ſemen etiam maſculinum, 


inſciente ægro, violenter ejicitur *. 


DE CAUSIS. 


PROPTER varias ſpecies, formasque hujuſce 


morbi, cel. BoERHAAvrus tradit , cauſas ejus 


iræ divinæ, carminibus, &c. tribui ſolere, et, 


fi mihi. ita loqui liceat, omnia eſſe poſita 
eu v 9:5. Nil mirum igitur, ſi ego, qui 
parùm quidem experientiæ, multùm autem 
doctiſſimis medicis, quorum operibus incum- 


bo, acceptum referre poſſum, cauſas epilepiæ 


in medio . | ne” 
a Tamen, 
* ZEgineta, lib. iii. cap. 13. p. 29. verſa 
+ Aphor. Q 1072. 


N 


* „ 
ge. — 1 * 
r 


_——_—— — 
7 * — — —— ee — 
* —— 


S wary P OGOIEERTTO Wer fi PR CE 4. 
r — ee ntiw-, Ht —————— ——— #4 Gti ew bp — 8 


A ve are 


Z 


2 


FE 


14 TENTAMEN MEDICUM 


Tamen, quantum in me eſt, et quantùm 
ab aliis, mote, modoque Matinæ apis,”* col- 
ligere poſſum, eas breviter recenſebo. 

Quanquam, ſectis cadaveribus eorum qui 


hoc morbo periere, rei anatomicz peritiſſi- 


mi *, vix aliquid, quod cauſam prebere cre- 
derent, invenire poſſent, attamen, ni fallor, 
omnes in hoc unum conſentiunt, morbum aut 
ex cerebri, aut cerebelli affectione provenire. 
Sed obiter mihi notare liceat, nonnullos nec 
indoctos quidem hærere, utrum epilepſia cau- 
ſis naturalibus tribuenda fit, necne ; nam in 
Sacris Literis legimus, puerum quendam morbo 
epileptico, vel ei haud abſimili, tenero ab un- 
gui laborantem, a Domino noſtro Jzsu CHRI- 
sro, ſanatum fuiſſe, corpore ejus diabolum, 


vel ſpiritum impurum, ejiciendo. Nonnulli 
autem, contra, rem fic intelligunt ; puerum 
tam diu morbo vexatum, ſubitò ſanum eva- 


dere, æquè miraculo eſſe aſſerunt, ac fi revera 
diabolus ejiceretur. Sed quibus placet dæ- 
mona reipsa eſſe ejectum, de hac interpreta- 
I tione 


_ W1LLIs, Pathol. Cereb. cap. iv. p- 49. 

tione omninò hærent. Contextum igitur ci- 


tare non alienum mihi videtur *: 

Diſcipulis poſteà rogantibus, cur ſibi ipſis 
ſpiritum impurum ejicere non permitteretur, 
reſpondit Jesus, hoc precatione atque jejunio 

tantum fieri poſſe, neque 11s privatim more 
ſuo explicavit diabolum non eſſe ejectum. 

Hæc utrinque allata, neque aſſerere, neque 
refellere, mihi in animo eſt ; nec me quidem 


commovebit, quiſquis malis ridebit alienis, 


| quia 
Mac. cap. ix. ver. 25-—29.; et LUcz, cap. ix. 
ver. 42. | 


- 
Ps on Ü 0046 — 

quia mihi forts occurrit de hac re mentionem 
facere. Rem tantum narro, et de ea ut epi- 
lepſiæ causa, ad libitum judicent periti. Non 
me latet, eos qui Sacras Literas veluti fabuloſas 
ſperuunt, hanc theſeos meæ partem penitus 
rejecturos. 


DE CAUSA PROXIMA. 


= CUuLLENvs, vim cerebri affectam eſſe, inde- 
que morbum provenire dicit æ; at quomodo 
hoc efficitur, inter alios doctiſſimos, dubitat, 
vel potiùs ignorat vir celeberrimus. 

Tamen, eum rectè judicare ex eo conſtat, 
qudd muſculi, qui nervis originem maxima 
ex parte in cerebro, et partim-in medulla ſpi- 
nali, habentibus, mobilitatem debent, violen- 


ter convelluntur, dum ſenſus intern, atque ex- 


terni penitùs evaneſcunt. | 
Perſtante igitur paroxyſmo, cauſam proxi- 
mam, aut immediatam in cerebro poſitam eſſe 
patet, cauſam autem excitantem, aut proca- 
tarcticam, in aliis corporis partibus domicilium 
| habere 
* CoLLEN's Practice of Phyſic, vol. il p- 349 

habere poſſe, ſicut infra pleniùs dicetur. Ita- 


que, ut loquuntur medici, quùm ſenſus, ficut 
paulò ante dictum, depraventur, ſenſorium 
commune morbo laborat, dum vis, quæ muſ- 
culos excitare ſolet, inſciente animo, motus 
violentiſſimos edit. 

Senſoria quidem variè afficiuntur ; etenim 
dum alii morbum fugiunt, alii, eadem causa 
remota adhibiti, miſerè affliguntur; ruſtici, 
ex. gr., quorum ſenſoria ſunt dura, atque ri- 
gida, huic malo minis ſerviunt, quam virgines 
teneræ, atque delicatulæ, quarum ſenſoria 
mollia, atque minus firma, ſummam tenent ir- 


ritabilitatem. 


DE CAUSIS REMO IIS. 


CULLENUS *, quem in hac parte potiſſimùm 
ſequi volo, cauſas occaſionales dupliciter agere 
affirmat. imò, Quæcunque vim cerebri ex- 

citant, per Excitamentum morbo ortum præ- 
l bere 


* CULLEN's Practice of Phyfic, vol. iii. p. 182. 

bere dicit. 2do, Quæcunque hanc vim di- 
minuunt, per Collapſum morbum inducere 
aſſerit. De hoc poſteriore modo, auctores 
fere omnes ſilent. 


EXCITAMENTI CAUSAS, 


Has quatuor ſequentes enumerat : I. Quod- 


cunque cerebrum mechanice ſtimulat; II. Aut 


vi qukdam chemick agit; III. Quùm aliquid 


mentem agitet, aut ſtimulet; et IV. denique, 
Quùm cerebri vaſa nimio ſanguine, aut fluido 
ſeroſo diſtendantur. De his ſingulis pauca in 
ordine dicam. | 


CAUSZ MECHANICA 


PrRovVENIUNT aut ex vulneribus, quæ alte 


penetrant, cerebrumque lædunt, aut ex offi- 


bus quibuſdam acutis, que vel intùs creſcen- 


tia, vel e fractà cranii parte orta, gravem 
dolorem primo, et deinde epilepſiam, gignunt. 
Quæ de his dicit cl. BussER1Vs hic ſubjun- 
gere volo x: « Anatome, in eorum, qui ex hac 


“ obierunt, 
® BURSER. vol, iii. 4to. 

* objerunt; cadaveribus, ſæpe cerebrum in- 
« yenit calloſum, aut flaccidum, aut corrup- | 
tum, aut in ejus ventriculis ſerum effuſum, 


aut in meningibus innata aſſicula, aut in 


„% Calvarid exoſtoſes.“ 


CAUSZ CHEMICA 


Sur, quæ lædunt, lymphà quadam acri, 
et feetida, ichore, pure, aut ſanguine in cere- 
brum effuſis, ibique permanentibus, donec n 
nervi aded ſtimulentur, aut comprimantur, ut 
totius corporis muſculi convellantur, morbus- 
que vere epilepticus evadat. Atque in hoc 
loco, mihi ſubjungere liceat, quod ipſe de hac 
re didici, atque oculis fignavi. Secto capite 
MichakLIs Low, de quo ſupra mentionem 
feci, partim aſcite, partim epilepſiũ laborantis, 
multùm fluidi ſubflavi atque ſeroſi, in cerebri 


ventriculis inventum fuit. 


CAUSÆE MENTEM STIMULANTES. 


. Quzcunque mentem vehementer movent, 
atque ſtimulant, epilepſiam plerumque indu- 
cunt. 

cunt *. Inter hæc precipue locum habent 
ira et gaudium: Hoc, ut inter omnes con- 
ſtat, vim cerebri maxime commovet ; illa 
autem dupliciter vim exercet ſuam; non 
ſoluͤm etenim agit, eodem modo quo gau- 


dium, verùm etiam vaſa ſanguifera magno- 


perè agitat, ſanguinemque igitur fortiter im- 


pellit, præſertim cerebrum verſus, quod ita- 
que nimio ſanguine diſtentum cauſam epilep- 


ſiæ præbet. Huc fortaſſe non male pertinet, 
quod dixit poëta 7: 


—Pavor eſt utrique moleſtus; 
+ Improviſa fimul ſpecies exterret utrunque : 

* Gaudeat, an doleat ; cupiat metuatne ; quid ad rem? 
4 Si, quidquid vidit melius pejusve ſua ſpe, 

% Defixis oculis, animoque et corpore torpet.” 


Cauſis ſupradictis mentem ſtimulantibus 


haud immeritd adjungitur alia cauſa, que 


fortaſſe non minis valet, conſpectus nempè 


eorum, qui hoc morbo laborant; omnes nam- 
que auctores conſentiunt, morbum hoc modo 
| ſæpe 
* BuRSER, vol. iii. 4to. 1275 | 
+ Hon. lib. i. epiſt. 6. ver. 10. et ſeq. 

ſæpe inductum fuiſſe; et hujuſce rei teſtimo- 
nium mihi perhibere licet. 

PATRICIus DALTON, æt. xxx., aſcite affec- 
tus, per tres annos antequam in Noſocomium 
Mercerienſe receptus eſſet, morbo comitiali, 
ſubinde adhuc etiam recurrente ſæpius corripi 
ſolebat. Anno ſuperiore, quoniam ad id tem- 

pus, Noſocomii alumnus fui, hunc hominem 
5 paroxyſmo epileptico vexatum vidi; et, ſicut 
ipſe, uxorque affirmàrunt, morbum primd 
contraxit, dum quendam hoc malo cruciatum 
conſpexit. Omnes itaque, qui corpore ſunt 
parùm valido, aut delicato, ſexus imbecillior 
præſertim, ut rectè notare ſolet Bor roxvs *, 
e conſpectu paroxyſmi epileptici, aut hyſteri- 
ci amoveri debent. Qui ratione autem mor- 
bus hoc modo inducitur, explicare non ten- 
tabo, et vix quidem meum eſſe puto. In me- 
dio igitur relinquam. | ; 

His fortaſſè ſubjungere par eſt aliam cau- 
ſam, quæ epilepſiam veram ſæpe gignit ; et 
hec eſt epilepfia ſimulata, de qua omnes fere 

auctores mentionem faciunt. op: 


DE 


In prælect. clin. 41 

DE CAUSA EXCITAMENT} PER NIMIAM DI- 
STENTIONEM. 


CoLLzxvs * diſtentionem hanc epilepſiam 
inducere affirmat, quia ſectis cadaveribus hoc 
morbo peremptorum, cerebri vaſa ſanguine 
turgida reperta ſunt ; unde interdum facile 
rumpuntur. Sed nonnulli volunt hoc contin- 
gere in ultimo paroxyſmo, qui mortem indu- 
cit, et nil tale antea exiſtere. Quod autem 
cum CULLENo facit, ni fallor, proferre poſſum. 

Alicia STRONG, et. xxII., innupta, vie 
Aprilis, u, occ, xcix, febre poſt mercurium la- 
borans, in Noſocomium Mercerienſe intromiſſa 
eſt; morboque brevi excuſſo, niſi quod de ce- 
phalalgia queſta eſt, decimo pdſt die, quum jam 
Noſocomio excedere parafiet, paroxyſmo, ut 
videtur, vere epileptico correpta, horà fere 
quinta matutinä, auras carpſit ſupremas. Quæ 
autem ſecto capite apparuère, ipſius Profeſſoris 
Box rod verbis edere æquum mihi videtur, 
quoniam tum ei ægrorum cura commiſſa fuit: 

| 15 « Subitd 
* CULLEN's Practice of Phyſic, vol. iii. p. 173. 

« Subitd et improviſo - concidit; multùm 
% ſpumæ levis ore ejecit; ſecto capite, pars 
« duræ matris minima, juxta cerebellum, le- 
« yiter inflammari yidebatur, et adhærere. 
Intra ventriculos mira quantitas ſanguinis 
« atri, coagulati ; in finiſtro, offam referentis 
| « organizatam, reperta eſt, Cztera omnia 
« ſana.” 

Vix probabile videtur, tantum ſanguinis 
coagulati, paroxyſmo brevi in ventriculos ef. 
fundi poſſe, et chirurgus Mack Ixus, vir qui- 
dem doctus, atque ſagax, inter ſecandum af- 
firmavit, offam ſupradictam haudquaquam 
ſubitd collectam fuiſſe, ideoque in ventriculo 
aliquamdiu extitiſſe. Haud alienum fortaſle 
videatur notare, mulierem hanc nunquam an- 
tea, quoad reperiri poſſet, paroxyſmo epilep- 
tico laborafſe ; et catamenia, per tres menſes 
ante obitum, defiderata fuiſſe. 


CAUSE 

CAUSE , EPILEPSLE, PER  COLLAP- 
SUM. 


CuLLENvus * ſex cauſas generis hujuſce re- 


£ 


cenſet. I. Quùm vis cerebri hæmorrhagia, 
aut alia cauſa ſyncopen inferente, imminuta 
ſit. II. Si quis mali inſtantis, aut futuri 
timore, aut terrore, ſubitò afficiatur. 111. Si 
rei cujuſpiam ingratæ odium magnum ſubi- 
td excitetur, quod frequenter ex aliorum pe- 
riculo, aut dolore, originem ducit. IV. Odo- 
res quidam ſæpe ſyncopen, indeque epilep- 
ſiam, gignunt. WV Venena quædam, quoniam 
vim narcoticam, et ſedantem plerumque ha- 
bent, per Collapſum morbum inducere cre- 
duntur. VI. Senſatio quedam, que aura 
epileptica dicitur, morbum etiam ſæpe indu- 
cit. Sic de affectione hacce loquitur GalLE- 
Nus +; © A parte aliqua corporis incipit af- 
fectus, qui deinde, ſentiente gro, ad cere- 


9 brum 
* CULLEN's Practice of 1 vol. iii. p. 173. 
' + De locis affect. lib. iii. cap. 11. 

«* brum uſque aſcendit.“ Ex his verbis igi- 
tur colligi poteſt, fomitem epilepticum in va- 
riis corporis partibus eſſe poſitum, causaque 
occaſionali adhibita, facile decendi. | 
Auctores plerique hoc ferè modo de aurd 
epilepticd loquuntur. Agri ſentiunt aliquid 

quaſi rependo caput petere, ex quacunque 
corporis parte, quæ primo afficitur, crure, fe- | 
more, brachio, aut quavis alia parte. Flamen 
quaſi frigidum interdum aſcendere ſentiunt; 
et rurſũs aliquid fluidum diſtinguere videntur. 
Interdum ſenſum habent quafi formicarum 
ſub cute caput petentium; interdumque nil 
planè de ſenſatione diſcernere poſſunt. Ca- 
pite autem tandem correpto, ſubitò concidunt. 
He ſunt cauſæ occaſionales precipuze, in 
quibus omnibus, CULLENO doctiſfimo cum 
cel. Botxrmaavio convenit. Huic autem ſie- 
ut illi eas in ordinem redigere non placuit. 
Ultime duz, quibus A CuLLExO Collapfus 
tribuitur, ad Excitamentum fortaſſè referri vi- 
deantur; at quoniam viro ſagaciſſimo cauſas 
82 een 

ita diſeriminare placuit, eum ſequi volui, nul- 
la mutatione fact. 

Exemplum epilepſiæ per Collapfum, ex caſe 
ſequenti fortaſſè colligi poſſit. 

M1icnatL RoBinsoN vs, Et. XXVII., XIII“ 
Junii, u, Dc, xcix, in Noſocomium Merce- 
rienſe intromiſſus eſt. Anorexia, macie, et 
debilitate fumma confectus, paroxyſmis vere 
epilepticis tandem correptus eſt, cum ſpuma 
oris, violentaque manuum contractione. Huic 
miſero paroxyſmi tempore ipſe adfai, operam- 
que unà cum aliis dedi, ne violentia' morbi 
oo . 5 to: e | 01 


' DE CAUSIS . 


. 


»4 


Causis remotis 1 enumeratis, 
nunc de prædiſponentibus pauca dicere volo. 
Et ad hoc, bar fortafle videatur hic diſtin- 
guere cauſas remotas prædiſponentes, a cauſis 
remotis occaſionalibus. Cauſa remota, que 
. corpori poſt paroxyſmum adhzret, vocatur 


prædiſponens; 

prediſponens ; hæc latet, neque ullum eſſec- 
tum edit, donec cauſa procatarctica, aut oc- 
caſionalis ſupervenerit; tum enim epilepſiam 
inducit. Ita, altera alterius ope indiget, neu- 
traque per ſe morbum producere poteſt. 
Cauſæ prædiſponentes, ſecundum Cu LEN u“, 
ſunt, I. Mobilitas quædam, tam animi, quàm 
corporis, quæ ex nimia irritabilitate provenit. 
II. Debilitas. III. Plethora. IV. Somaus. 


DIAGNOSIS. 


Si omnes muſculi fine animi imperio con- 
vellantur, ſenſusque omninò evaneſcant, epi- 
lepſia reverà adeſt. Hoc modo à paralyſi dif- 
fert, in qua muſculorum vis penitus ferè ſopi- 
tur, ſenſus autem, ſicut ex Bozrnaavio colligi- 
mus, aliquatenus manet. A catalepſia dignoſ- 
citur, quòd in hac, etiamſi nullum ſenſùs veſ- 
tigium permaneat, corpus tamen eundem re- 
tinet ſtatum, quem habuit, quùm primo in- 


ſultu 


* Furſt Lines, vol, iii. p. 200. 

ſultu correptum eſſet. Quomodo autem eam 
ab apoplex1a diſtinguit BuxsExIUs, ipſius aue- 
toris cel. verbis edere æquum mihi videtur *: 
„ Epilepſia verò, ratione ſenſiis animalis pe- 
* nitũs intercepti, maximam habet cum apo- 
« plexia affinitatem : candens quippe ferrum 
* cuti impoſitum ab epileptico non ſentitur ; 
% ab apoplexia tamen diſcernitur, quod in 
« IR, nempe epilepſia, totum corpus, fi per- 
« feta eſt, convellitur, inconditisque moti- 
« bus exagitatur.“ | 

Confitendum tamen eſt, apoplecticos inter- 
dum ſub mortem maxime convelli ; at in 
his, epilepſia apoplexiam tantùm ſequitur. 
Operæ pretium ſanè eſt curam adhibere, ut 
eos reipsà hoc morbo laborantes dignoſcere 
poſſimus, ab hominibus improbis, qui ad miſe- 
ricordiam movendam, ut pecuniam in triviis 
extorqueant, ſeu aliam ob cauſam pravæ in- 
doli obedientes, affectione epileptic ſeſe ve- 
xari ſimulant. Haudquaquam tamen difficile 
| 8 5 

Vol. iii. 4to. 


+ Vid. SWIETEN. apud BogRHAav. vol. x. p. 329. 

eſt in hac re verum perſpicere ; nam fi, tem- 
pore paroxyſmi, candens ferrum cuti impoſi- 
tum, aut alium dolorem ſentiant, morbum 
proculdubiò fingunt. Improborum aſtutia 
optime innoteſcet, ut rectè notat profeſſor 
noſter RUTHERFORDUS®, fi nares atque oculi 
potiſſimùm propriis ſtimulis tententur. 


PROGNOSIS, 


| SECUNDUM cel. BoERHAAVIUM epilepſia 
ſcpè eſt hæreditaria; et inter omnes medicos, 
ni fallor, hanc morbi ſpeciem immedicabilem 
eſſe convenit ; cauſa etenim | latet, neque po- 
teſt aliquis, quamvis ſagax, cauſa incognita, 
rectam medendi rationem inchoare. | 

Epilepſia idiopathica, ut loquuntur medici, 
vix medicabilis eſſe videtur; namque in hac, 
nullum paroxyſmi ſignum (pndi mgooeuaives, ut 
ait HieeocRATEsS) apparet, quoniam et cauſæ 
occaſionales, et prædiſponentes in ipſo cere- 
bro ſedem habere videntur. 


De 


* In prælect. clin. 

De hac morbi ſpecie, fic loquitur CEISsus *: 
In eodem morbo, fi ſimul totum corpus at- 
„ ficitur, neque ante in partibus aliquis ve- 
« nientis mali ſenſus eſt, ſed ex improviſo 
* concidit, cujuſcunque is #tatis eſt, vix 
* {aneſcit,” . | | 

Alicujus corporis partis affectio, quæ pau- 
latim ad cerebrum tendit, epilepſiam inducit, 
quæ apud medicos ſympathetica, aut deuteropa- 
thica appellatur; et hæc ſæpe medicabilis eſſe 
videtur, cognito enim ſemel fomite, remedia 
adhibentur, quæ vim morbi creſcentem co- 
hibere poſſunt. | 


RATIO MEDENDI. 


Quontam ex ſupradictis conſtat hune 
morbum variis cauſis tribuendum eſſe, nulla 
medendi ratio uſurpari poteſt, niſi priùs cauſa 
quæque cognita fit, quæ ex varlis zgrorum 
ſymptomatis colligenda eſt. 


Quim 


* Lib. II. cap. viii. p- 72. 

Quùm ob nimiam aciditatem primarum 
viarum, infantes hoc morbo laborare videan- 
tur, tum optimè ſubminiſtrantur remedia, quæ 
hanc aciditatem corrigunt, et quam eitiſſimè 
expellunt. Si vermes, lumbrici teretes, den- 
titio, aut virus contagii alieujus, cauſam præ- 
beant, remedia cauſæ unicuique propria uſur- 
panda ſunt; de quibus ſingulis vix meum 
eſſe videtur hie mentionem facere. 

| Atque hic tamen, de curatione aure epi- 
lepticæ, de qua ſupra, pauca tradere conabor. 

Quandocunque locus, & quo incipit aura, 
deſignari poteſt, aut cultro, aut cauſtic; po- 
tentialis ope pars  penitds exſecanda eſt; 
quùm autem tutd hoc fieri non poſſit, fonti- 
culis, atque veſicatoriis tentanda eſt medela. 

Si hæc parum valeant, et fi affectio ex ner- 
vi alicujus extremitate, originem ducere yi- 
deatur, nervus- hicce perſecandus eſt, Si 
nullo modo innoteſcat, quanam in parte præ- 
_ cipue ſedem habeat aura, vinculo adhibito 


ſapra membri partem, que primo affici per- 


cipitur, 

cipitur, paroxyſmus ſæpe cohibetur, morbus 


autem non removetur. 


Oblata jam occaſione, rem, quamvis pleriſ- 
que cognitam, hic narrare, non alienum mibi 
videtur. 

Fœmina quædam, triginta et octo annos 
nata, per duodecim annorum ſpatium mor- 
bo comitiali laboravit. In principio, pa- 


roxyſmum ſemel tantùm in menſe, at poſtea 


paroxyſmos violentos, quater, aut quinquies 
quotidie, paſſa eſt; unde, ſegnitie, atque ſtupi- 
ditate capta, domeſtica munia diutiùs exequi 
non poſſet; et quanquam remedia multifaria 
adhibita eſſent, morbus tamen indies graveſ- 
cebat. Ab ima parte muſculorum gaſtrocne- 
miorum, paroxyſmus ſemper 1ncipere ſolebat, 


unde, capite ſtatim correpto, concidebat vio- 


lenter convulſa cum ſpuma oris. Medicus, 
qui paroxyſmi tempore aderat, crure affeto 
cum ſano comparato, quamvis nullum diſcri- 
men diſcernere poſſet, ſcalpellum tamen auda- 


_ citer ad duorum pollicum altitudinem adegit ; 


1maque vulneris parte, tumorem durum, car- 
tilaginis 


DE EPILEPSIA. 33 


tilaginis inſtar, aliquantd cicere majorem, 
nervoque ſuperimpoſitum, invenit; quem A 
muſeulis ſeparatum, nervo ſe&o, excerpſit. 
Quod quùm factum effet, ægram paroxyſmus 
ſtatim reliquit; ſeſe belle habere dixit ; vi- 
gore priſtino et animi, et corporis, recepto, 
morbus terribilis eam nunquam poſteà reviſit®. 

In univerſum, medendi ratio duplex eſt, 
perfecta, nempe, atque imperfecta; quarum 
hæc, cauſam occaſionalem tantùm, illa autem 
prædiſponentem removere poteſt. Sed dif- 
ficillimum ſanè eſſe videtur, cauſam illam 
prædiſponentem delere; utpote quæ aut ex 
affectione hæreditariã, cranio mals conforma- 


to, terrore matri injecto, aut quæ denique ex 
obſtetricis temeritate, ſæpe provenit F. 

Aliæ etiam cauſæ prædiſponentes aded la- 
tent, ut medicorum peritiſſimi dicere non au- 
deant, quænam, aut cujus generis ſunt, aut 
quamnam corporis partem præcipuè occupant. 
Medical Eſſays, vol. iv. No. 27. p. 416., a 

SwIET. cit. apud:BOERHAAv. vol. x. p. 438. 


T SwiEr. apud BOERHAAV. p. 411. 

Quum res igitur ita ſe habeat, remedium 
quamvis incertum tentare malunt, quam nul- 
lum, idque ſeſe adhibere putant, ſi conditio- 
nem corporis ullo modo mutare poſſent. 
HiePOCRKATEM igitur ſequuti, ſolum, atque 
diætam ægros mutare jubent; quia ille, me- 
dicorum lumen, notavit, omnes hoc morbo li- 


berari, quùm ad pubertatem perveniſſent; 


tum etenim corporis conditionem magnoperè 
mutari ſolere. His verbis rem deſignat *: 
* Ta r ri, Suegeαν⁰ go THF den y, Hera 
% gam ic. "Oxocoics Os rurt Xa det ET6Wv 
„ ν . TETIO0L uv TAAG Tαν,EAi tl. Mul- 
ti etiam, aliis morbis ſupervenientibus, epilep- 
fia liberantur. Medici jam recentiores his 
rebus adducti, morbi fomitem catharticis, at- 
que emeticis fortibus, aliquatenùs mutare co- 

nati ſunt. 
TRALLIANus in pertinaci, atque diuturna 
morbi ſpecie, helleborum album dare ſolebat it. 
Hydrargyrum, ſtibiumque, eadem de cauſa, 
adhibita fuiſſe invenimus. Moſchum Horr- 
| MANNUS, 


* Aphor. vii. & 5. 
+ Lib. i. cap. xv. p. 75. 

MANNUS®, atque etiam cel. SwizTENIVUs , 
feliciter, ut ait ipſe, dare ſolebant. Longin- 
qua itinera, longæque navigationes, ad hanc 
mutationem efficiendam, a doctiſſimis multùm 
laudantur. 

Quoniam inter cauſas — * 
enumeravi mobilitatem quandam tam animi, 
quam corporis, que plethoræ aut debilitati 
tribuenda eſt , de ratione his medendi pauca 
tradere conabor. Aliis omiffis, plethora exer- 
citio- viribus Xgri accommodato, victuque te- 
nui precipus, ſæpe etiam fonticulis, interdum, 
non autem ns en mn miſſione cohl- 
betend don 1 TO > 

Debilitas coërcetur frigore atris modico, 
balneo frigido, exercitio. Mobilitas, quam 
inducit debilitas, tonicis, atque antiſpaſmodicis 
corrigitur. CuLLENnus terrorem, aſtringen- 
tia, ef balneum frigidum, inter tonica recen- 
ſet . Viſcus quereinus, ob vim ans | 
1 | ſummis 

* Medic. Rational. tom. iv. par. 3. p. 23. 

+ Apud BoERHaAAav. vol. x. p. 413. 


t CorLEx's Practice of Phyſic, vol. iii. p. 204. 
Ibidem, p. 216. 

ſummis laudibus olim:efferobatar : ſed Cur» 
LENUS nullum fructum ex eo ſeipſum vidifſe 
affirmat. Cortex Peruvianus inter alia tonica 
præcipuè laudatur, fi modò largiter, et ſub 


acceſſum paroxyſmi, adhibeatur. 


Stannum, atque arſenicum ſub variis for- 
mis, commendantur; ferrum autem tutins, 
meliasque fortafſe exhibetur ; fed cuprum 


ammoniacum nunc dierum maxime celebra- 


tur, quod tamen fruſtrà adhibitum vidi. 


Flores zinci etiam multum valere dicun- 


tur. Argentum nitratum nuperrime da- 


tum eſt, ſed ſæpe cum eventu parùm felici, 
ſicut profeſſor noſter, Houius junior, teſta- 
tur x. Si morbus plethoræ tribuendus fit, 
tonica omnia ſupradicta vix proſunt, imò 
nocent. Radix valerianæ ſylveſtris, ut et 
moſchus, de quo ſupra, ob vim antiſpaſmo- 
dicam laudantur. Utrum autem opium, 


antiſpaſmodicorum efficaciſſimum, in epilep- 


fia adminiſtrare oporteat necne, medici cer- 
tant, 


* In prieleQ. de Mat. Med. 

tant, atque adhuc ſub judice lis eſt. Hæc de 
antiſpaſmodicis dicere ſufficiat, quoniam om- 
nia enumerare, longum, et vix utile eſſet. 
Medendi rationem, quæ ad cauſas occaſio- 
nales pertinet, imperfectam eſſe ſuprà dixi, 
nam etiamſi hæ removeantur, cauſæ prædiſ- 
ponentes attamen manent, curationemque igi- 
tur imperfectam reddunt. Quoniam autem 
cauſas occaſionales præcipuas ſuprà recenſui, 
hoc ſufficiet de 1is medendi ratione; nam 
cum ſemel innoteſcant, haud difficulter evita- 
ri poſſunt. | 
_ Haud inutile forts 1 ble r at- 
tingere, quomodo tempore paroxy{mi tractan- 
dus fit æger. In primis cavendum eſt, ut 
quam minima injurià afficiatur; in cathedraà 
magna melius, tutiasque foxtè, quàm in lectu- 
lo, ponitur; omniaque removenda ſunt, qui- 
bus caſu illidatur. Fa 
Suber, aut aliquid tale, filo vinctum, ut ad 
libitum extrahatur, dentibus interponi debet, 
ne lingua vulneretur, quod miſeris plerum- 
que accidit; linteolum involutum in hunc 
uſum 

uſum melius efſe affirmat RuTazrForDus 


noſter . 


Membra convulſa leniter extendere oportet, 
nam ſi vis adhibeatur, præſertim ægris tene- 
ris, atque minds fortibus, muſculi atque liga- 


menta violentia læſa, magnis cruciatibus 


poſteà affici ſolent; unde AxET&vs + bene 
monet, ut partes, quæ convelluntur, manibus 
leniter demulceantur, oleo fricentur, membra- 
que molliter cohibeantur, ne paroxyſmi tem- 


| pore e Acribus etiam reme- 


diis nares irritare, periculoſum eſſe videtur; 
nam ſternutando caput maximè concutitur, 
unde periculum fit, ne cerebri vaſa, ante 
turgida, nimia diſtenſione diſrumpantur. 
Paroxyſmo finito, ægris jam imbecillibus, 
ſegnibus, atque ſtupidis, remedia præbere 
oportet, quibus languentes miſerorum animi 
excitentur. Hæc enumerare vix opus eſt. 
Ex variis, dirisque hujuſce morbi ſympto- 
matis ſupra memoratis, fortaſſè conftabit, eur 
| remedia 
In prælect. clin. 
. + Morb. acut. lib i. cap. v. p- 84. 

remedia, tam fœda, quam ſuperſtitioſa, in cu- 
rationem olim uſurpata fuerant. Pauca ex 
his tradere volo, nequaquam ut vires meas 
in ſcribendo oſtentarem, neque ut difſertatio- 
nem hancce longiorem redderem, nugis ad- 
dendo pondus ; ſed reverà eo animo inductus, 
ut, iis etiam qui medicine ſtudio nunquam 
incubuere, facile innoteſcat, quam vana, inu- 
tilia, veraque ratione indigna fint hæc reme- 
dia, quæ ob fœditatem barbaros etiam hor- 
rore, ob ftoliditatem ſapientes pudore affici- 
rent. Hoc apud CEi&un® legimus : © Qui- 
„dam jugulati gladiatoris ſanguine poto, tali 
« morbo ſe liberaverunt, apud quos miſerum 
« auxilium tolerabilg miſerius malum fecit.” 
ARET&Us + idem remedium adhibitum ſeſe 
vidiſſe affirmat; utrum autem ægri morbo 
liberati fuere necne, compertum non habuit. 
Adoleſcentem, virginemque ætate provec- 
tam, hoc morbo laborantes, ſanguinem juvenis 
necati, eodem die hauſiſſe memorat Tor- 
3 PIUS ; 
„Lib. ili. cap. xiii. p. 194. 
+ Morb. Diuturn. lib. i. cap. iv. 

rrus &; morbum autem hoc remedio execra- 
bili augeri potiùs, quam imminui. 

Si talia remedia epilepſiam unquam levaſ- 
ſent, id nullo modo effectum eſt, niſi horrore, 
qui, ut antea dixi, corporis conditionem mu- 
tare, atque ita cauſam prædiſponentem remo- 
vere poſſet. Sed in exemplo ſuprà allato, 
horror, quamvis quidem magnus, ſicut idem 
tradit auctor, nullum in morbi curationem 
effectum edidit. Hepar humanum, crurum 
medullam, infantum cerebra, craniumque vio- 
lenter morte mulctati in pulverem redactum, 
hæc omnia, nefandum ! uſurpata fuiſſe inve- 
nimus. De quibus fic loquitur PIIx Ius: 
« Quis ifta invenit oftepta ? tecum enim res 
* erit everſor juris humani, monſtrorumque 
66 artifex,” &c. Pulvis etiam ex ungula 
Alces, ob vim antepilepticam celebrata fuit; 
de qua, et de hoc animale, conſule cel. Swre- 


 TENLUM . 


EL DO _ Traditur 
» ® Obſerv. Med. lib. iv. cap. IV. 

+ Hiſt. Natur. lib. xxviii. cap. 1. p-. 683- 

t Apud BokRRHAAV. vol. x. p. 445. 

Traditur, (fit fides penes auctores), Alcen 
inſultu epileptico correptam, unguli ante- 
riore pedis dextri in aurem inſert, paroxyſ- 


mo ſtatim liberari; ſed ex multis auctoribus, 


anatomesque peritis, patet, Alcen ſibipſi hoc 
modo mederi non poſſe, ob nimiam crurum 
rigiditatem. Atque ad hoc, lectori haud in- 


gratum fortè videatur, quod de hoc animale 


his verbis ſeribit Cæsax : © Sunt item, quæ 
appellantur Alces. Harum eſt conſimilis ca- 
preis figura, et varietas pellium ; ſed magni- 
_« tudine paulld antecedunt, mutilæque ſunt 
«+ cornibus, et crura fine nodis, articulisque 


habent, neque quietis cauſs2 procumbunt ; 


* neque fi quo afflictæ caſu conciderint, eri- 
«« gere ſeſe aut ſublevare poſſunt. His ſunt 
* arbores pro cubilibus, &c. : 

Ungula autem vim amittere creditur, is; 
die anni certo; animale vivo, ſecuri exſecetur. 
Alia magis ridicula prætermitto. Quis, niſi 


mente captus, credere poteſt, hæcce futilia, | 


aliaque ferè innumerabilia, epilepſiæ, cujuſ 
' OY cunque 


* Lib. vi. 9 25» 


* 

cunque fit ſpeciei, aut quicunque de causs 
proveniat, mederi poſſe; præſertim fi varias 
hujuſce morbi cauſas, quarum præcipuas ſupra 
memoravi, ſecum in animo rite revolvat? 

Quicunque igitur remedium univerſale ant- 
epilepticum ex hiſce, aut talibus nugis ſeſe 
| habere ſperant, aut tr Yet ipfi, aut alios 
decipere volunt. 

Quoniam igitur remediis hiſce ſpecificis, 
ut vulgd vocantur, nullum ineft commodum ; 
eur non infamia, atque dedecore notantur em- 
pirici, qui ea extollere audent ? Non ita Aui- 
dem eſt, nam pro his, quæ reipſa merentur, 
; honorem, atque lucrum affectant. Operæ 
pretium ſanè eſt cognoſcere, quomodo agunt, 
quantoque aſtu negotium tractant. Si etenim 
morbus vim ſpontè remiſerit, (quod quidem 
ſæpe accidit), nullusque paroxyſmus diu re- 
currerit ; hoc ſtatim ſuis remediis tribuunt : 
Si autem contra, morbus remanſerit, (quod 
frequentids fit), aut indices graveſcere cœperit, 
culpam in zgrum. transferunt, utpote qui im- 
perata perficere non curavit; nec verò mirum, 


4 


hujuſcemodi 

hujuſcemodi enim mandata miſero dant :— 
Veſtimentum nigrum ne induas, hoc malum ; 
ſuper pelle caprinà neque decumbas, neque 
eam geras; nec pedem pedi, nec manum ma- 
nui ſuperimponas ; neque , pollicem dextræ 
pollicem ſiniſtræ priùs attingere finas : 
Limites agri tui per ſpatium trimeſtre te- 
mere ne tranſeas, agrumque tribus circum- 
ſcriptum angulis intrare fugias; crura tranſ- 
verſe ne jaceant, nec die Lunæ, nec die Veneris 
radere audeas; nec alia aqua laventur facies 
manusque, quàm ea, que limitem agri tui 
preterfluit : hæc etenim omnia curationem 
impediunt.—Hæc quidem, multaque alia, 
miſeris mandant ; que verò odium atque indi- 
gnationem omnium ita in empiricos excitare 
debent, ut aqua, et igne interdicantur, 

